b'\n_START_ARTICLE_\nEdward Jennings\n_START_PARAGRAPH_\nEdward Francis "Ed" Jennings (9. april 1898 - 9. februar 1975) var en amerikansk roer, og olympisk guldvinder, f\xc3\xb8dt i Philadelphia._NEWLINE_Jennings vandt (sammen med roerne Charles Kieffer og Joseph Schauers) guld i toer med styrmand ved OL 1932 i Los Angeles, hvor han var b\xc3\xa5dens styrmand. Amerikanerne sikrede sig guldet efter en finale, hvor Polen fik s\xc3\xb8lv mens Frankrig tog bronzemedaljerne. Otte \xc3\xa5r forinden, ved OL 1924 i Paris, havde han v\xc3\xa6ret med til at vinde bronze i samme disciplin, ogs\xc3\xa5 her som styrmand.'